Iain Stewart

Iain Simpson Stewart (sündinud 1964) on šoti geoloog. Professor Stewart töötab Plymouthi ülikoolis, kuid on tuntud geoloogiat tutvustavate teleesinemistega. Tema loodud on Vahemere geoloogilist ehitust ja selle mõju piirkonna kultuurile tutvustav kuueosaline telesaatesari "Journeys From the Centre of the Earth" (2004). Vaikse ookeani tulerõnga neljaosaline sari "Journeys into the Ring of Fire" (2007) ning viieosaline geosfääre tutvustav sari "Earth: The Power of the Planet" (2007). Lisaks on ta esinenud BBC geoloogiasaates "Rough Science". 2008. aastal on ta olnud tegev kliimamuutuse teemat lahkava kolmeosalise sarja "Earth: The Climate Wars" loomisega. Enamik Stewarti sarjadest on toodetud koostöös BBC-ga. Stewarti esinemisstiil on emotsionaalne ja kaasahaarav. Omapäraseks teeb tema esinemise varjamatu ja üsna tugev šoti aktsent. Vahemere geoloogiat tutvustav sari (USA-s pealkirjaga "Hot Rocks: Geology of Civilisation") sai 2005. aastal USA-s Jackson Hole Wildlife Film Festivalil parima teadussaate auhinna. Geoloogias on Stewarti peamisteks uurimisobjektideks neotektoonika ja geoloogilised ohud. Regionaalselt on ta huvid keskendunud Vahemere piirkonnale, eelkõige Türgi ja Kreeka maavärinatele. Sel teemal kaitses ta 1990. aastal Bristoli ülikoolis ka doktorikraadi ning seetõttu rääkis ka tema esimene pikem telesaatesari just Vahemere geoloogiast. 2007. aastal andis ameerika bioloog Brian Fisher uuele Madagaskaril avastatud sipelgaliigile Stewarti auks nime Cerapachys iainstewarti. Stewart, I.S. and C. Vita-Finzi (eds.). 1999. Coastal Tectonics. London: the Geological Society. Special Publication (ISBN 186239024x) McGuire, W.J., Griffiths, D., Hancock, P.L. & Stewart, I.S. (Eds.) 2000. The Archaeology of Geological Catastrophes. London: the Geological Society. Special Publication, 171, 413p. Stewart, I.S., Sauber, J. & Rose, J. (Eds.) 2000. Ice Sheets, Crustal Deformation and Seismicity. Quaternary Science Reviews special issue, vol. 14/15. Dunne, W., Stewart, I.S. & Turner, J.P. (Eds.) 2001. Brittle Microtectonics, Neotectonics and Archaeoseismicity. Journal of Structural Geology, special issue, vol. 13, No.2/3, 500pp. Morner, N.A., Stewart, I.S., Trifonov, V.G., Caputo, R., Nikonov, A.A., Kozhurin, A.I.,& Kopp, M.L. (Eds.) 2004. Active Faults in the Eastern Hemisphere. Tectonophysics Special Issue volume 380, nos. 3-4. Stewart, I.S. 2005. Journeys from the centre of the Earth: how geology shaped civilization. London: Century/Random House. ISBN 1844138135 Stewart, I.S. and J. Lynch. 2008. Earth: the biography. Washington DC: National Geographic. ISBN 1426202369. Elulugu (inglise keeles), English Riviera Geopark Journeys From The Centre Of The Earth, BBC/Open University Journeys into the Ring of Fire, BBC Four documentaries Earth: The Power of the Planet, BBC Earth - the power of the planet, Plymouthi ülikool Earth: the biography,National Geographic Channel Rough Science: Iain's Diaries, BBC/Open University Earth – The Climate Wars (BBC Press Office) Hot Rocks: Geology of Civilization, Science Channel "Science Channel, Meet Iain". Originaali arhiivikoopia seisuga 12. mai 2006. Vaadatud 12. mail 2006. "Brand new ant species named after TV star academic". Originaali arhiivikoopia seisuga 28. september 2011. Vaadatud 28. detsembril 2008. Iain Stewart andmekogus IMDb (inglise) Iain Stewart Plymouthi ülikooli kodulehel